Diari Oficial de la Generalitat Valenciana


Sumari del DOGV 4137, del 28-11-2001 (2001/11610)

RESOLUCIÓ de 19 de novembre de 2001, de la Conselleria de Medi Ambient, per la qual es publica el resultat de la convocatòria de subvencions efectuada per l'Ordre de 10 de juliol de 2001 (DOGV núm. 4.054, de 31 de juliol de 2001), destinades a les operacions de gestió consistents en la valorització de residus industrials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4137

Data del DOGV
:   28-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11505


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 19 de novembre de 2001, de la Conselleria de Medi Ambient, per la qual es publica el resultat de la convocatòria de subvencions efectuada per l'Ordre de 10 de juliol de 2001 (DOGV núm. 4.054, de 31 de juliol de 2001), destinades a les operacions de gestió consistents en la valorització de residus industrials. [2001/11717]
  
L'Ordre de 10 de juliol de 2001, de la Conselleria de Medi Ambient, convoca per a l'exercici 2001 la concessió de subvencions a les operacions de gestió consistents en la valorització de residus industrials, per un import global màxim de 39.372.962 PTA. (414.698,35 PTAeuros), i aprova les bases per les quals es regeix aquesta convocatòria i que figuren com annex a l'esmentada ordre.
  
Conforme a les citades bases, podran ser beneficiaris d'aquestes subvencions les petites i mitjanes empreses, del sector industrial o de serveis, autoritzades per a la realització de les operacions de gestió de residus industrials consistents en la seua valorització (base 1) podent únicament ser objecte de subvenció les inversions consistents en la introducció de nous equips i instal·lacions l'objecte específic del qual siga la valorització de residus industrials, tant en primera implantació com en ampliació o modificació de l'activitat. Les esmentades inversions hauran d'haver estat iniciades a partir de l'1 de gener de 2001 i estar finalitzades l'1 d'octubre de 2001 (bases 2 i 4).
  
Vist que, per aplicació del percentatge màxim de subvenció establert a la base 5 (fins al 30% dels costos subvencionables), el total de les subvencions a concedir supera el límit de la consignació pressupostària disponible per a l'exercici 2001, valorats els expedients conforme als criteris i ordre de prioritat contemplats en la base 10, la comissió avaluadora proposa, per a respectar aquest límit, l'aplicació dels següents percentatges segons el tipus d'inversió realitzada:
  
Inversions per a valorització de residus perillosos: 24% (24,76064066%)
  
Inversions per a valorització de residus no perillosos:
  
- De procedència industrial 100%: 18% (18,08834301%)
  
- De procedència mixta urbana i industrial: 9% (9,47969880%)
  
A proposta de la comissió avaluadora, als efectes de donar compliment al que disposa la base 10.5 i en virtut de les competències que m'atribueix l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Publicar la relació de beneficiaris, la petició dels quals s'ajusta a les bases establertes en l'annex de l'Ordre de 10 de juliol de 2001, fins a l'import màxim de la consignació pressupostària disponible en l'exercici 2001:
  
Segon
  
Per al cobrament de la subvenció, els beneficiaris hauran de presentar com a data límit el 30 de novembre de 2001, la corresponent sol·licitud adreçada a la Direcció General d'Educació i Qualitat Ambiental acompanyada de la documentació establerta en la base 11 de l'annex de l'ordre de convocatòria.
  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà al de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant el conseller de Medi Ambient, en el termini d'un mes a partir de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.